हिसार डिवीजन के एसई ने बिजली कर्मियों को दिलाई सुरक्षा की शपथ
बुढलाडारोड स्थित बिजली घर में बुधवार को सेफ्टी डे का आयोजन किया गया। मुख्य तौर पर हिसार डिविजन के एसई ऑप्रेशन दर्शन लाल हंसू शामिल हुए। अध्यक्षता एक्सईएन जोगिंद्र सिंह ने की। कार्यक्रम में जिलाभर से एसडीओ, जेई, फोरमैन, लाइनमैन, एएलएम आउट सोर्सिंग के तहत काम करने वाले कर्मचारी शामिल हुए। एसई दर्शन लाल हंसू ने कहा कि बिजली की लाइनों पर काम करते समय कर्मचारी सचेत रहें।
कई बार थोड़ी सी लापरवाही के कारण हमारी दूसरों की जान माल का नुकसान होता है, इसलिए सुरक्षा में कोताही ना बरतें। उन्होंने कहा कि थोड़ी सी लापरवाही के कारण बड़ा हादसा हो जाता है। जब भी कर्मचारियों ने लाइन पर काम करना हो तो नियमानुसार परमिट, लाइनों की क्रॉसिंग, गेप, अर्थ आदि का ध्यान रखें। काम करते समय कभी भी कोताही ना बरतें। इस मौके पर एक्सईएन जोगिंद्र सिंह, एसडीओ राजेश कुमार, धीरज कुमार, मलकीत सिंह, रामकुमार सिंगला, विजय साहू, खुर्शीद अहमद, मनोज कामरा, बुधराम सिरोवा मौजूद थे।
एसई ने लिया सब स्टेशन लाइनों का जायजा
एसईदर्शन लाल हंसू, एक्सईएन जोगिंद्र सिंह ने 132 केवी, 33 केवी सब स्टेशनों के साथ साथ लाइनों का जायजा लिया। उन्होंने एसडीओ अन्य अधिकारियों को हिदायत दी कि खस्ताहाल लाइनों को तुरंत दुरुस्त किया जाए। यदि कोई व्यक्ति डबल कनेक्शन, जनरेटर, इन्वर्टर के कनेक्शनों को लाइनों के साथ सीधा जोड़कर रखता है तो उनके खिलाफ कार्रवाई की जाए। कर्मचारियों की सुरक्षा सुनिश्चित की जाए। उन्होंने कहा कि सुरक्षा से संबंधित किसी भी चीज की जरूरत हो तो एक्सईएन या हिसार कार्यालय में सूचित करें, ताकि तुरंत सामान उपलब्ध करवाया जा सके।
रतिया। बिजली घर में सुरक्षा की शपथ लेते बिजली कर्मचारी।
awa_Deva hin_Deva hin_Deva hin_Deva hin_Deva hin_Deva